Vervolging teen Dlamini gaan voort | Maroela Media
Die saak van meineed teen Bathabile Dlamini, voormalige minister van maatskaplike werk, gaan voort. Dit volg nadat die landdroshof in Johannesburg Vrydag haar aansoek om die saak ter syde te stel, van die hand gewys het.
Dlamini pleit onskuldig op die aanklag van valse getuienis in 2018 voor die Konstitusionele Hof. Sy het die landdroshof genader om die saak ter syde te stel, aangesien sy meen die staat geen bewyse het dat sy onder eed gejok het of valse getuienis afgelê het nie. Sy voer ook aan die staat het daarin misluk om te bewys dat sy 'n misdadige bedoeling met haar getuienis gehad het en dat sy getuies nie daartoe bygedra het om die staat se saak te staaf nie.
Hierop het die aanklaers gereageer dat die staat inderdaad 'n waterdigte saak het en ondeurdringbare getuienis voor die hof gelewer het, wat enige redelike hof in staat sou stel om 'n skuldigbevinding te maak. Hulle het bygevoeg dat die hof dié skuldigbevinding op die enkele getuienis van Thokozani Magwaza sou kon maak, aangesien dit ook nie deur die verdediging weerlê is nie en ooreenstem met ander bewysstukke voor die hof.
Landdros Betty Khumalo het gelas dat daar teenstrydige verklarings is wat die hof nie moet ignoreer nie en gelas dat die saak moet voortgaan. Dlamini se regspan het gevolglik hul eerste getuie geroep en die saak duur voort.
Tronk toe met jou kader!
SASSA VAT HA!
Reg só. Vat haar. Astrante parmantige madam sy!
Kry maar vir jou nog 'n paar bottels wyn en kyk maar dieper in die bottel gaan dit nodig kry. Sy gaan ook seker binne kort terminaal siek wees van te diep in die bottel kyk.